[pic] | AZ EURÓPAI KÖZÖSSÉGEK BIZOTTSÁGA |

Brüsszel, 22.6.2006

COM(2006) 327 végleges

A BIZOTTSÁG KÖZLEMÉNYE AZ EURÓPAI PARLAMENTNEK ÉS A TANÁCSNAK

A pénzügyi keret 2007. évre vonatkozó technikai kiigazítása a GNI és az árak alakulásának megfelelően (A költségvetési fegyelemről és a hatékony és eredményes pénzgazdálkodásról szóló, 2006. május 17-i intézményközi megállapodás 16. pontja)

A BIZOTTSÁG KÖZLEMÉNYEAZ EURÓPAI PARLAMENTNEK ÉS A TANÁCSNAK

A pénzügyi keret 2007. évre vonatkozó technikai kiigazítása a GNI és az árak alakulásának megfelelően (A költségvetési fegyelemről és a hatékony és eredményes pénzgazdálkodásról szóló, 2006. május 17-i intézményközi megállapodás 16. pontja)

1. BEVEZETÉS

A költségvetési fegyelemről és a hatékony és eredményes pénzgazdálkodásról szóló, 2006. május 17-i intézményközi megállapodás[1] (IKM) 2004-es árakon tartalmazza a 27 tagú Európai Unió 2007-2013 közötti időszakra vonatkozó pénzügyi keretének táblázatát (1. táblázat).

Az intézményközi megállapodás 16. pontja megállapítja, hogy a Bizottság minden évben az n+1. évre vonatkozó költségvetési eljárást megelőzően a bruttó nemzeti jövedelem (GNI) és az árak alakulásának megfelelően technikai kiigazításokat hajt végre a pénzügyi terven. A GNI alakulását a rendelkezésre álló legfrissebb gazdasági előrejelzések alapján aktualizálták (a saját forrásokkal foglalkozó tanácsadó bizottság – ACOR – 2006. május 19-i ülése) Ami az árakat illeti, az IKM (16. pont) értelmében valamennyi kiadásra 2 %-os rögzített deflátort alkalmaznak. Ezért már ebben a szakaszban a teljes 2007-2013 közötti időszakra kiszámítható a kiadások felső korlátja.

A 2007-2013 közötti időszakra vonatkozó pénzügyi keretről szóló intézményközi megállapodás kivételesen a 2007-es előzetes költségvetési tervezet előterjesztését követően lépett hatályba. E közlemény bemutatja a költségvetési hatóságnak a 2007. évre vonatkozóan tett technikai kiigazítás eredményét (EU-27).

2. A PÉNZÜGYI KERET TÁBLÁZATÁNAK KIIGAZÍTÁSI FELTÉTELEI (1-2. TÁBLÁZAT)

Az 1. táblázat ban az EU-27 IKM-ben elfogadott, azaz 2004-es árakon számított pénzügyi kerete szerepel.

A 2. táblázat az EU-27 2007-re kiigazított pénzügyi keretét mutatja be. Ugyancsak itt szerepel a GNI százalékában kifejezett pénzügyi keret, amely a rendelkezésre álló legfrissebb gazdasági előrejelzéseken (2006. május 19-i ACOR-ülés) alapul.

2.1. A kiadások felső korlátainak kiigazítása fejezetek szerinti bontásban, a 2007-es évre

Az IKM 16. pontjának megfelelően a kiigazítás a 2 %-os rögzített éves deflátornak a pénzügyi keretben (2004-es árakon) szereplő kötelezettségvállalási előirányzatokra történő alkalmazásával kerül kiszámításra.

A 2004-2007 közötti időszak kumulatív deflátora így 6,1208 %.

A kiadások kedvezményezett tagállamok közötti felosztásának való megfelelés biztosítása érdekében az 1b. Kohézió a növekedésért és foglalkoztatásért alfejezet 2007-es árakon számított teljes összegét felfelé kerekítették.

Ami a kifizetéseket illeti, a felső korlát a kötelezettségvállalási előirányzatok esetében használt deflátor (6,1208 %) alkalmazásával került kiigazításra.

2.2. A GNI teljes összege

A rendelkezésre álló legfrissebb előrejelzésekkel összhangban 2007-re a GNI-t az EU-25 számára folyó árakon 11 566 milliárd euróban állapították meg, Bulgária és Románia számára pedig folyó árakon 128 milliárd euróban.

Az ezt követő (2008-2013 közötti) évekre az EU-27 GNI-je az éves átlagos növekedési rátára (az EU-27 esetében reálértéken 2,3 %[2]) vonatkozó – a 2007-2013 közötti időszakra szóló pénzügyi keretről folytatott tárgyalások során használt – hosszú távú előrejelzések, valamint az IKM 16. pontjában megállapodott 2 %-os rögzített éves inflációs ráta alapján került kiszámításra. Ezen előrevetítések tájékoztató jellegűek és a rendelkezésre álló legfrissebb gazdasági előrejelzések alapján évente aktualizálják őket.

2.3. A pénzügyi keret 2007. évre vonatkozó technikai kiigazításának fő eredményei (EU-27)

A 2007. évi kötelezettségvállalási előirányzatok összesített felső korlátja 128 091 millió EUR, a GNI 1,10 %-ával egyenértékű összeg.

A megfelelő kifizetési előirányzatok összesített felső korlátja 123 790 millió EUR, azaz a GNI 1,06 %-a. A legfrissebb gazdasági előrejelzések alapján a saját források 1,24 %-os felső korlátjához képest 21 219 millió EUR szabad forrás marad (az EU-27 GNI-jének 0,18 %-a).

3. A TECHNIKAI KIIGAZÍTÁSHOZ KAPCSOLÓDÓ EGYÉB ELEMEK

3.1. 5. fejezet (Igazgatás)

Az 5. fejezet esetében a pénzügyi terv egy lábjegyzete megállapítja, hogy az e fejezet felső korlátján belül figyelembe vett nyugdíjakra vonatkozó számadatokat nettó módon, vagyis a nyugdíjrendszerhez való munkavállalói hozzájárulások nélkül kell kiszámítani – ez a 2007-2013 közötti időszakra 2004-es árakon legfeljebb mintegy 500 millió EUR. Így a fejezet felső korlátjának megállapítása során a nyugdíjakhoz kapcsolódó kiadásokból levonásra kerülő összegekre kettős korlátozás vonatkozik:

- Ez az összeg egyik évben sem haladhatja meg a költségvetési bevételként ténylegesen feltüntetett hozzájárulásokat;

- A levonások halmozott összege a 2007-2013 közötti időszak vonatkozásában 2004-es árakon számolva nem haladhatja meg az 500 millió eurót, amely éves átlagban 71,4 millió eurónak felel meg (2007-os árakon számolva 75,8 millió euro).

Az igazgatási kiadások ismétlődő természete miatt a legalacsonyabb korlátot éves szinten kell meghatározni, hogy a szabad forrásokkal ne az időszak elején éljenek, amelynek következményeként az a későbbiekben már nem állna teljes mértékben rendelkezésre. Az időszak első évére, 2007-re vonatkozóan a levonandó összeg a legalacsonyabb összeg, folyó árakon ez 2007-re 75,8 millió EUR.

3.2. A 2007-2013 közötti időszakra vonatkozó pénzügyi kereten kívüli kiadási tételek

A 2007-2013 közötti időszakra vonatkozó pénzügyi keret keretében megállapodott kiadási felső korlátokon kívül számos eszköz áll rendelkezésre. Ezen eszközök célja, hogy biztosítsa a rendkívüli és előre nem látható eseményekre való gyors reagálást, és – bizonyos korlátokon belül – némi rugalmasságot biztosítson a megállapodott kiadási korlátokon túl:

- a sürgősségi segélyre képzett tartalék , amelyből 2004-es árakon évente maximum 221 millió eurónyi összeget, vagy folyó árakon 2007-ben 234,5 millió eurót lehet mozgósítani (a teljes időszakra folyó árakon 1744 millió eurót);

- az Európai Unió Szolidaritási Alapja , amelynek éves maximális összege folyó árakon 1 milliárd EUR;

- a rugalmassági eszköz , folyó árakon évi 200 millió eurós maximális összeggel, valamint a 2005. és 2006. év fel nem használt összegeivel, amelyek átvihetők 2007-re.

Ezen felül folyó árakon maximum évi 500 millió EUR erejéig lehetőség lesz a globalizációhoz való alkalmazkodás elősegítését célzó európai alap (EGA) mozgósítására, amely az előző év kötelezettségvállalási előirányzatainak összesített felső korlátja alatt fennmaradó bármely mozgástérből, és/vagy az előző két év törölt kötelezettségvállalásaiból (az 1b. alfejezethez kapcsolódóakat kivéve) igénybe vehető. 2007-re teljesülnek az 500 millió eurós céltartalék költségvetésbe történő beállításának feltételei.

4. A KÖLTSÉGVETÉSBEN NEM SZEREPLő MűVELETEK ÉS A SAJÁT FORRÁSOK

Az intézményközi megállapodás 11. pontjának negyedik albekezdése megállapítja, hogy az általános költségvetésben nem szereplő műveletekkel kapcsolatos információkat, valamint a saját források különböző kategóriáinak várható alakulását indikatív módon, külön táblázatokban kell bemutatni, és évente, a pénzügyi keret technikai kiigazításakor naprakésszé kell tenni.

Ezeket az információkat a rendelkezésre álló legfrissebb becsléseknek megfelelően aktualizálva a 3.1. és 3.2. táblázatok mutatják be, az Európai Fejlesztési Alapra (EFA) és a saját források szerkezetére vonatkoznak.

MELLÉKLETEK

1. TÁBLÁZAT: A 2007-2013 KÖZÖTTI IDŐSZAKRA VONATKOZÓ PÉNZÜGYI KERET

[pic]

2. TÁBLÁZAT: A 2007-RE KIIGAZÍTOTT PÉNZÜGYI KERET (EU-27)

[pic]

3. TÁBLÁZAT: AZ ÁLTALÁNOS KÖLTSÉGVETÉSBEN NEM SZEREPLŐ KIADÁSOK INDIKATÍV PROGRAMJA, VALAMINT A KÜLÖNBÖZŐ SAJÁT FORRÁSOK VÁRHATÓ ALAKULÁSA

[pic]

[1] HL C

[2] Az EU-27 átlagos éves növekedési rátája tagállam-csoportonkénti kivetítések kombinált eredménye: 2,2 % az EU-15 esetében; 4,1 % a 2004-ben csatlakozott tíz új tagállam esetében; és 5,6 % Bulgária és Románia esetében.